Ubijtsy

Ubijtsy (originaltittel: Убийцы) er en sovjetisk film fra 1956, regissert av Marika Beiku, Aleksandr Gordon og Andrej Tarkovskij.

Handling 
Nick Adams holder øye med to gangstere (spilt av Valentin Vinogradov og Vadim Novikov) i svarte frakker og svarte hatter, som går inn i en restaurant hvor Adams allerede sitter og spiser. De forteller eieren, George (spilt av Aleksandr Gordon), at de leter etter bokseren Ole Andreson som de planlegger å drepe. De binder fast Nick Adams og kokken Sam, og venter på at Ole Andreson skal dukke opp.

Tre kunder kommer inn i restauranten, men blir sendt bort av George. Den neste scenen viser Nick Adams som besøker Ole Andreson ved gjemmestedet sitt. Han advarer Andreson om de to gangsterne, men Andreson er resignert over sin egen skjebne, og er ikke villig til å flykte. Den tredje scenen viser Adams som vender tilbake til restauranten, hvor han informerer eieren om Andresons avgjørelse.

Skuespillere 
 Julij Fait som Nick Adams
 Aleksandr Gordon som George
 Valentin Vinogradov som Al
 Vadim Novikov som Max
 Jurij Dubrovin

Referanser

Eksterne lenker 

Sovjetiske filmer
Filmer fra 1956